නීති විරෝධී ලෙස මත්පැන් පෙරමින් සිටි සැකකරුවන් තිදෙනෙක් මත්පැන් පෙරීමට යොදාගන්නා උපකරණද සමඟ හැටන් පොලිසිය විසින් අත්අඩංගුවට ගෙන තිබෙනවා.අප වාර්තාකරු පැවසුවේ ඊයේ (13) රාත්‍රියේ මෙම අත්අඩංගුවට ගැනීම සිදුකර ඇති බවයි.හැටන් පොලිස් වසමට අයත් ෂැනන් වත්ත ප්‍රදේශයේදී මිරිදිය මත්ස්‍ය පොකුණුවල ආරක්ෂාවට ඉදිකර ඇති කූඩාරමක් තුල මෙම නීති විරෝධී මත්පැන් නිෂ්පාදනය සිදුකර ඇති බවයි පොලිසිය පවසන්නේ.මෙලෙස නිෂ්පදනය කර ඇති මත්පැන්  එම ප්‍රදේශයේම වතු කම්කරුවන්ට අලෙවි කර ඇති බවට තොරතුරු අනාවරණය වී තිබෙනවා.අත්අඩංගුවට ගැනුණු සැකකරුවන් හැටන් මහේස්ත්‍රාත් අධිකරණයට ඉදිරිපත් කිරීමට නියමිතව තිබුණා.